OzLabs/hebrew-wiki-articles huggingface dataset:
האזור המוטורי העיקרי

האזור המוטורי העיקרי הוא חלק מקליפת המוח הנמצא באונה המצחית על הפיתול הקדם-מרכזי. אזור זה מעורב בפעולת המערכת המוטורית ומתפקד כמרכז השליטה הראשי על הפעילות המוטורית הרצונית בגוף. האזור המוטורי העיקרי מבקר על פעולתם של למעלה מ-600 שרירים רצוניים בגוף..

==מיקום==
האזור המוטורי העיקרי ממוקם על הפיתול הקדם-מרכזי (precentral gyrus), הצמוד לחריץ המרכזי בחלק הקדמי שלו. על פי החלוקה של ברודמן האזור המוטורי העיקרי משויך לאזור 4 של קליפת המוח האנושי. אזור זה מחובר אל האזור הסומטוסנסורי הראשוני באמצעות קפל רקמת מוח הקרוי אונית מסב המרכז.

אזור ברוקה נמצא בהמיספרה השמאלית, בקדמת החלק של האזור המוטורי העיקרי האחראי על שרירי הדיבור..

==קישורים למערכת השרירים==
הומונקולוס המתאר את תפקודו של האזור המוטורי העיקרי. דמות האדם המולבשת על גבי קליפת המוח מייצגת את השרירים הנשלטים על ידי אותו חלק של האזור המוטורי העיקרי. לפיכך, גודלם היחסי של האיברים בציור תואם את כמות תאי העצב שמוקדשים לשליטה מוטורית על אותם האיברים.]]
המיפוי הסומטוטופי באזור המוטורי העיקרי

תאי עצב בחלקים שונים של האזור המוטורי העיקרי מקושרים, דרך המסלול הקורטיקו-ספינלי, לשרירים בחלקים שונים של הגוף. הם יכולים לגרום לשפעול או עיכוב של חלקים שונים במערכת השרירים באמצעות העברה סינפטית. באזור זה נמצאים תאי העצב הגדולים ביותר בקורטקס, אשר נקראים בשם תאי בץ.

האזור המוטורי העיקרי בכל המיספרה מאורגן באופן סומטוטופי (soma = גוף, topos = מיקום). כלומר, הוא מסודר בהתאם לסידור המרחבי של האיברים בגוף - מכפות הרגלים ועד לראש. הדבר בא לידי ביטוי בכך שקבוצות תאי עצב השולטות על שרירים סמוכים בגוף נמצאות אחת ליד השנייה על פני קליפת המוח. 

גודל האזור המוקדש לכל אחד מהאיברים הוא פרופורציונלי לרמת הרגישות שלהם לגרייה סביבתית ולרמת הבקרה שמופעלת עליהם על ידי המוח. לכן הגודל של אזור המוקדש לקבוצת שרירים מסוימת עולה בהתאם למורכבות של התנועות שהם מבצעים. לדוגמה, האזור ששולט על הפעלת אצבעות הידיים תופס חלק ניכר מהאזור המוטורי העיקרי.

ההשפעה של האזור המוטורי העיקרי מוצלבת בין הצדדים ימין ושמאל. כתוצאה מכך, האזור המוטורי העיקרי השמאלי שולט על הצד הימני של הגוף ולהפך..

==קישורים לאזורים מוחיים אחרים==
בעוד שהאזור המוטורי העיקרי מעורב בעיקר בהיבטים הקינסטזיים והדינמיים של התנועה הרצונית, יתר קליפת המוח הקדמית מקושרים להכנה ולתכנון של תנועות רצוניות כתגובה לגירויים חיצוניים או פנימיים. בהתאם לכך, האזור המוטורי העיקרי נשלט על ידי קליפת המוח הקדם-מוטורית, שנמצאת בסמוך לו באונה המצחית ועל ידי האזור המוטורי המשלים..

==ראו גם==
* שליטה עצמית

==קישורים חיצוניים==

*[https://nba.uth.tmc.edu/neuroscience/s3/chapter03.html Motor Cortex] 

==הערות שוליים==

קטגוריה:האונה המצחית
קטגוריה:מערכת השרירים
הכינגן

הכינגן (בגרמנית: Hechingen) היא עיירה במרכז מדינת באדן-וירטמברג שבגרמניה, כ-60 ק"מ דרומית לשטוטגרט בירת המדינה, ו-90 ק"מ צפונית לימת קונסטנץ, והגבול השווייצרי. העיר שוכנת בתחתית האלפים השוואבים, למרגלות טירת הוהנצולרן.

== ערים תאומות ==

* 

== קישורים חיצוניים == 

* 
* 
* 

קטגוריה:באדן-וירטמברג: ערים
בית הכנסת גבעת רם

[[בול דואר מסדרת "אדריכלות בישראל" של דואר ישראל משנת 1975, ועליו ציור בית הכנסת]]
מבט מרחבת הכניסה
בית הכנסת האוניברסיטאי ע"ש ד"ר ישראל גולדשטיין הוא בית כנסת בקמפוס גבעת רם של האוניברסיטה העברית.

==היסטוריה==
בשנותיה הראשונות של האוניברסיטה העברית, במשכנה על הר הצופים, התנהל פולמוס בין גורמים בתוך האוניברסיטה האם להקים בית כנסת במוסד. בית כנסת של קבע לא נבנה והסטודנטים שרצו בכך ארגנו מנייני תפילה בכיתות שונות באתר. לאחר נטישת קמפוס הר הצופים בגלל תוצאות מלחמת העצמאות, התנהלה פעילות האוניברסיטה במבנים שונים בירושלים.

בשנת 1953 החלה בניית הקמפוס החדש של האוניברסיטה בגבעת רם. בשנת 1955 הציעו ידידי האוניברסיטה בארצות הברית בראשות הרב ד"ר ישראל גולדשטיין להנהלה תוכנית להקמת בית כנסת. התוכנית כללה תרומות מקרנות יהודיות בינלאומיות. נשיא האוניברסיטה, פרופ' בנימין מזר, ביקש שבית הכנסת יכונה בית מדרש, שיתנהלו בו שיעורי תורה ותלמוד, ושתוקם בו גם ספרייה. גולדשטיין הציע שחלק משיעורי המכון ללימודי יהדות יתנהלו במבנה. 

לתכנון בית הכנסת נבחרו האדריכלים דוד רזניק והיינץ ראו. על התכנון זכו השניים בפרס רכטר לאדריכלות. אבן הפינה לבית הכנסת הונחה ב-6 במאי 1956 במעמד שרים, חברי כנסת וסגל האוניברסיטה. בתאריך ה-7 באוגוסט 1957 התקיימה חנוכת המבנה.

בתחילת המאה ה-21 בית הכנסת אינו בשימוש רוב הזמן.

==מבנה בית הכנסת==
המבנה בנוי ככיפה גדולה ולבנה כשבקומת הכניסה יש שמונה קשתות אליפטיות שדרכן הכניסה למבנה. אולם בית הכנסת עצמו ממוקם בקומה השנייה והוא אטום, ללא חלונות. רצפת האולם אינה מחוברת לקירותיו והיא נישאת על גבי שמונה עמודים. דרך החריץ בין הרצפה לקירות חודר אור מקומת הכניסה לאולם בית הכנסת. מבנה שירותים ומבנה שנועד במקור לספרייה סמוכים לבית הכנסת.

יש לציין שהמבנה המיוחד עם הצורה הכדורית יוצר תופעה אקוסטית ייחודית שמתבטאת בהד מוגבר ברחבה בכניסה לבית הכנסת.

חתך בית הכנסת הוא ציקלואידה.

== ראו גם ==
* בית הכנסת הר הצופים

==לקריאה נוספת==
*התפילה בציבור ומשמעותה באוניברסיטה העברית בראשיתה- ראובן גפני. בתוך קתדרה 147.
*דוד קרויאנקר, האוניברסיטה העברית, גבעת רם – תכנון ואדריכלות 2002-1953, ירושלים: האוניברסיטה העברית בירושלים, 2002.
*מועדי אל בהיכלי הדעת, ארבעה בתי כנסת בקמפוסים אוניברסיטאיים בישראל- דוד קאסוטו. בתוך ועשו לי מקדש, בתי כנסת מימי קדם ועד ימינו, אריאל: המרכז האוניברסיטאי אריאל בשומרון, 2004.
*מיכאל יעקובסון: [https://michaelarch.wordpress.com/2016/09/28/%D7%A1%D7%99%D7%91%D7%95%D7%91-%D7%91%D7%91%D7%99%D7%AA-%D7%94%D7%9B%D7%A0%D7%A1%D7%AA-%D7%94%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%90%D7%99-%D7%91%D7%92%D7%91%D7%A2%D7%AA-%D7%A8/ סיבוב בבית הכנסת האוניברסיטאי בגבעת רם], באתר 'חלון אחורי', 28 בספטמבר 2016
* מיכאל יעקובסון: [https://michaelarch.wordpress.com/2020/04/05/%D7%A1%D7%99%D7%91%D7%95%D7%91-%D7%A0%D7%95%D7%A1%D7%A3-%D7%91%D7%91%D7%99%D7%AA-%D7%94%D7%9B%D7%A0%D7%A1%D7%AA-%D7%94%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%90%D7%99-%D7%91%D7%92/ נימוקי השופטים במתן פרס רכטר לאדריכלי בית הכנסת האוניברסיטאי], באתר 'חלון אחורי', 5 באפריל 2020

==קישורים חיצוניים==

* 

==הערות שוליים==

גבעת רם
קטגוריה:האוניברסיטה העברית בירושלים: מבנים
קטגוריה:קמפוס האוניברסיטה העברית בגבעת רם
קטגוריה:מבנים ואתרים שתכנן דוד רזניק
קטגוריה:מבנים ואתרים שתכנן היינץ ראו
סיירת משמר הגבול

יחידת סמ"ג בירושלים, יולי 2017
סיירת משמר הגבול או בראשי תיבות: סמ"ג היא יחידה משמר הגבול הקיימת במרחבים: דרום, ירושלים, מרכז, חוף וצפון. מטרתה מאבק והתמודדות ובהפרות סדר. היחידה היא המקבילה במג"ב ליחידת היס"מ במשטרה הכחולה.

==היסטוריה==
בשנת 1974 הוטלה האחריות לביטחון הפנים של מדינת ישראל על משטרת ישראל, בעקבות קבלת אחריות זו החל משמר הגבול להיות גורם משמעותי בלחימה בפשיעה ובהשלטת סדר בתוך שטח מדינת ישראל. בשנת 1983 הוחלט להקים במג"ב סיירת מובחרת ללחימה בפשיעה באזור המרכז, כך קמה סמ"ג 1, אחריה קמו יחידות סמ"ג כמעט בכל מרחבי מג"ב. עם השנים החלו הסמ"גים להתמחות בעיקר בנושא מאבק בהפרות סדר ואת נושא הלחימה בפשיעה נטלו יחידות כמו הימ"גים, יחידות הבט"א (ביטחון אישי) ויחידות שחר 101. יחידות הסמ"ג כפופות בכל מרחב למפקד מרחב מג"ב ומופעלות פעמים רבות על ידי המשטרה הכחולה.

==הכשרה ואמצעים==
לוחמי הסמ"ג מתחילים את דרכם בטירונות מג"ב (רובאי 05), ורק לאחר הטירונות הלוחמים המתאימים יוצאים לקורס יסמ"ג (שילוב של ימ"ג וסמ"ג) ולאחריו הם מוכשרים כלוחמי סמ"ג.

הנשק האישי של לוחמי הסמ"ג הוא M16 מקוצר ואקדח מסוג יריחו או גלוק 19. הלוחמים עושים שימוש רחב באמצעים לפיזור הפגנות. לוחמי הסמ"ג משתמשים בנוסף במטול רימונים GL40 תוצרת IWI

==יחידות==
* סמ"ג 1 תל אביב- במג"ב מרכז, האמון על אזור תל אביב.
* סמ"ג 7 - במג"ב מרכז, האמון על אזור המרכז.
* סמ"ג 5 - בגזרה דרומית.
* סמ"ג 6 חוף - בגזרה הצפונית
* סמ"ג 3 ירושלים - בגזרת ירושלים ועוטף ירושלים.

סמ"ג 2 - הפכה לימ"ס (יחידת מסתערבים) ירושלים בסוף שנות ה-90.
סמ"ג 4 מוזגה עם סמ"ג 3.

קטגוריה:יחידות משמר הגבול
נגזרת חלשה

נגזרת חלשה היא מושג בחשבון אינפיניטסימלי המהווה הכללה של מושג הנגזרת של פונקציה, ומתייחס גם לפונקציות לא-גזירות, שהן אינטגרביליות לפי לבג. הגדרה רחבה זו נעשית באמצעות פונקציית מבחן - פונקציה חלקה עם תומך קומפקטי המתאפסת מחוץ לקטע חסום כלשהו. הנגזרת החלשה של פונקציה גזירה שווה לנגזרת המקורית (החזקה) של הפונקציה, ובמובן זה נגזרת חזקה היא מקרה של נגזרת חלשה.

==הגדרה==
תהא <math>u</math> פונקציה בתת-מרחב <math>L^1([a,b])</math> אנו אומרים ש-<math>v</math> ב<math>L^1([a,b])</math> היא נגזרת חלשה של <math>u</math> אם,
:<math>\int_a^b u(t)\varphi'(t)dt=-\int_a^b v(t)\varphi(t)dt</math>
לכל הפונקציות הדיפרנציאביליות בתחום בלתי מוגבל <math> \varphi </math> אם <math>\varphi(a)=\varphi(b)=0</math> . הגדרה זו נובעת משילוב של טכניקת האינטגרציה בחלקים.

הכללה ל-<math>n</math> ממדים: אם <math>u</math> ו - <math>v</math> הן במרחב <math>L_{loc}^1(U)</math> של פונקציות אינטגרביליות באופן מקומי עבור חלק מהקבוצה הפתוחה <math>U \subset \mathbb{R}^n</math>, ואם <math>\alpha</math> הוא רב מדד (מולטי אינדקס ), אנו אומרים כי <math>v</math> היא <math>\alpha^{th}</math>- נגזרת חלשה של <math>u</math> אם,
:<math>\int_U u D^{\alpha} \varphi=(-1)^{|\alpha|} \int_U v\varphi</math>
לכל <math>\varphi \in C^{\infty}_c (U)</math>, כלומר, לכל הפונקציות הדיפרנציאביליות בכל התחום והנתמכות קומפקטית ב-<math>U</math>. אם ל-<math>u</math> יש נגזרת חלשה, נגזרת זו לעיתים קרובות נכתבת כך: <math>D^{\alpha}u</math>, מכיוון שנגזרות חלשות הם ייחודיות (לפחות, עד לקבוצה ממידה אפס, ראה להלן).

==דוגמאות==

לפונקציית הערך המוחלט |u : [&minus;1, 1] → [0, 1], u(t) = |t|, שאינה דיפרנציאבילית ב-t = 0, יש נגזרת חלשה-v שידועה כפונקציית הסימן שניתנת על ידי:
:<math>v \colon [-1,1]\to [-1,1] \colon t \mapsto v(t) = \begin{cases} 1, & \mbox{if } t > 0; \\ 0, & \mbox{if } t = 0; \\ -1, & \mbox{if } t < 0. \end{cases} </math>
זו אינה נגזרת חלשה רק עבור U: כל w שהוא שווה לV כמעט בכל מקום הוא גם נגזרת חלשה עבור u. בדרך כלל, זו אינה בעיה, מאחר שבתאוריה של במרחבי L<sup>p</sup> וחללי Sobolev, שניהם ממלאים תפקידים דומים כמעט בכל מקום מזוהה.
הפונקציה האופיינית של המספרים רציונליים בשום מקום אינה גזירה אך יש נגזרת חלשה. מאז המידה לבג של המספרים רציונליים היא אפס, כך היא נגזרת חלשה. שים לב שזה אינו מסכים עם האינטואיציה שלנו שכן, כאשר נחשבו כחבר במרחב L<sup>p</sup>, מזוהה עם הפונקציה אפס.
אם שתי פונקציות הם נגזרות חלשות של אותו התפקיד, הם שוות אלא על קבוצה עם מידת לבג אפס, כלומר, הם שוות כמעט בכל מקום. אם ניקח בחשבון כיתות שקילות של פונקציות, שבו שתי פונקציות הן שווה ערך אם הם שוות כמעט בכל מקום, ולאחר מכן את הנגזרת החלשה היא ייחודית.
כמו כן, אם U הוא גזירה במובן המקובל אז הנגזרת החלשה שלה זהה (במובן שניתן לעיל) לנגזרת (חזקה) הקונבנציונלית שלה. לכן הנגזרת החלשה היא הכללה של אחת החזקה. יתר על כן, הכללים הקלסיים לנגזרות של סכומים ומכפלות של פונקציות תקפים גם לנגזרת החלשה.

מושג זה מעורר את ההגדרה של פתרונות חלשים במרחבי Sobolev, אשר מועילים לבעיות של משוואות דיפרנציאליות ובאנליזה פונקציונלית.

קטגוריה:חשבון אינפיניטסימלי
שחר 101

יחידות שחר 101 הן יחידות משמר הגבול הנלחמות בפשיעה באזורים העירוניים. יחידות מסוג זה קיימות כמעט בכל מרחבי מג"ב ומהוות את עמוד השדרה של הלחימה בפשיעה במג"ב.

==הקמה וארגון==
בשנת 2011 נכנס ניצב יורם הלוי לכהן כמפקד משמר הגבול. הוא הוביל שינוי ארגוני במשמר הגבול שכונה "תפיסת ההפעלה - משמר הגבול". שינוי ארגוני זה בא במטרה לארגן מחדש את משמר הגבול ולהופכו לחייל יעיל יותר. במסגרת תפיסת ההפעלה הוחלט לאחד יחידות במטרה ליצור יחידות גדולות בעלות עוצמה רבה יותר. על פי שיטה זו, אוחדו בכל אחד ממחטב"י משמר הגבול שתיים או יותר פלוגות שהתעסקו בפשיעה ליחידה מסוג חדש שנקראה שחר 101. שם היחידה מרמז לכמות התקנים שבה, ביחידת שחר 101 משרתים 101 שוטרים ומפקדה הוא קצין בדרגת סגן ניצב. במהלך 2011-2012 הוקמו יחידות שחר 101 בכל מרחבי מג"ב למעט מג"ב איו"ש, בכל מרחב קמה יחידה אחת חוץ ממג"ב מרכז בו קמו שתי יחידות כאלו. יחידות שחר 101 החליפו את יחידות הימ"ג ואת יחידות הבט"פ ששימשו לפניהן ככוח העיקרי למלחמה בפשיעה במג"ב.

כל יחידת שחר 101 מחולקת לשני מחלקים: מחלק אג"מ ומחלק בילוש. מחלק האג"מ עורך סיורים, פשיטות ומבצעי מעצר; במחלק הבילוש משרתים לוחמים שעברו הכשרת בילוש מיוחדת ופועלים בבגדים אזרחיים לאסוף מודיעין ולבצע משימות משטרתיות מיוחדות בתחום הפשיעה. בראש כל מחלק עומד קצין בדרגת רפ"ק. יחידות שחר 101 הן יחידות בהפעלה מחוזית וכפופות לאותו המחוז בו הן פועלות.

==רשימת יחידות שחר 101==
* יחידת שחר 101 מרכז - במג"ב מרכז, הוקמה כאיחוד של יחידת צבר ושל יחידה כפרית מרכז.
* יחידת שחר 101 תל אביב - במג"ב מרכז, הוקמה כאיחוד של סמ"ג 1 ושל יחידת ברק. 
* יחידת שחר 101 דרום - במג"ב דרום, הוקמה כאיחוד של יחידת רותם ושל פלוגה מ"ו.
* יחידת שחר 101 צפון - במג"ב צפון, הוקמה כאיחוד של יחידת אורן, יחידת אלון ויחידת ארז. 
* יחידת שחר 101 חוף - במג"ב חוף, הוקמה כאיחוד של יחידת ארבל ושל סמ"ג 6.
* יחידת שחר 101 ירושלים - במג"ב ירושלים, הוקמה כאיחוד של יחידות מעיין ולביא.

==הערות שוליים==

קטגוריה:יחידות משמר הגבול
רעש מקומי

רעש מקומי הייתה תוכנית טלוויזיה ישראלית בתחום המוזיקה, ששודרה בערוץ הראשון ב-2009–2013. 

מנחה התוכנית הוא המפיק המוזיקלי עמוס בן-דוד. בתחילה הגישה לצידו גם השחקנית איילת רובינסון. שגיא בן נון שימש כתסריטאי וככתב בתוכנית בשתי עונותיה הראשונות. מגישים נוספים וכתבי שטח שהשתתפו בתוכנית הם דלית רצ'סטר, לאון פלדמן ועוד.

התוכנית מוגשת במתכונת של מגזין מוזיקה, הכולל ראיונות עם אמנים ישראלים, ופינות שונות בנושאי מוזיקה ישראלית, כגון "אינטרו", פינה בה נחשפים אמנים והרכבים חדשים בפעם הראשונה בטלוויזיה.

== צוות התוכנית ==
* מפיקה: רחל נדב
* עורכת: טלי כץ
* במאית: עידית בן אליהו
* עורכי וידאו: יניב בלוך, זיו שחר

== קישורים חיצוניים ==

* "[http://iba.org.il/media רעש מקומי]", באתר הערוץ הראשון 
* [https://web.archive.org/web/20131019111957/http://charts.co.il/article.asp?id=952 "רעש מקומי" - מגזין מוזיקה בערוץ 1], באתר charts, 17 בפברואר 2009
* 
* "[http://www.youtube.com/watch?v=E5iEphJMHLI רעש מקומי- ריף כהן]", ב-YouTube

קטגוריה:תוכניות טלוויזיה ישראליות
קטגוריה:תוכניות מוזיקה
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:הערוץ הראשון: תוכניות וסדרות
הפקולטה להנדסה אזרחית וסביבתית

הבניין ע"ש רבין - הפקולטה להנדסה אזרחית וסביבתית (נבנה בסיוע של תורם אנונימי שעל פי בקשתו נקרא בניין הפקולטה על שם רבין)
הפקולטה להנדסה אזרחית וסביבתית של הטכניון בחיפה נוסדה בשנת 2002, מאיחוד של שתי פקולטות ותיקות בטכניון, הנדסה אזרחית והנדסה חקלאית. הפקולטה עוסקת בהכשרה של מהנדסים בתחום הנדסה אזרחית וסביבתית. 

דיקאן הפקולטה מאז 2019 הוא פרופ' שלמה בכור.<ref></ref> 

==מבנה הפקולטה==
הפקולטה מורכבת משלוש יחידות: הנדסת מבנים וניהול הבנייה, הנדסת סביבה מים וחקלאות, הנדסת תחבורה וגיאו-אינפורמציה. החל משנת 2019 דיקאן הפקולטה הוא פרופ' שלמה בכור.

במסגרת הפקולטה פועלים גם שישה מרכזי מחקר ומספר מכוני מחקר שפועלים בזיקה אליה:
* המכון הלאומי לחקר הבנייה
* המרכז למחקר בהנדסת הסביבה ומשאבי מים
* המרכז למחקר בהנדסה חקלאית
* המכון הישראלי לחקר הנדסה ימית - המכון הוקם ב-1976 מיסודם של הטכניון וחברת נמלי ישראל. המכון מחזיק שני מתקני מחקר ייחודיים מסוגם בארץ ושורה של אמצעי מדידה של אוקיינוגרפיה פיזיקלית ברחבי הארץ.
* מכון גרנד למחקר המים
* המכון לחקר התחבורה ([http://tri.technion.ac.il/Transportation/index.asp?DBID=1&LNGID=2 אתר המכון לחקר התחבורה])
* המרכז למחקר במיפוי וגיאו-אינפורמציה

===פירוט המסלולים הנלמדים בפקולטה===

* הנדסת מבנים
* הנדסת ניהול ובנייה
* הנדסת מים
* הנדסת תחבורה
* הנדסת הסביבה
* הנדסה אזרחית (כללי)
* הנדסת מיפוי וגאו אינפורמציה

==היסטוריה==
בשנת 1970 הוחלט לפתוח לימודי הנדסה גיאודזית במסגרת הפקולטה להנדסה אזרחית.
בריכת הגלים של המכון הישראלי לחקר הנדסה ימית

=== המכון הישראלי לחקר הנדסה ימית ===
בשנת 1976 הוקם המכון הישראלי לחקר הנדסה ימית, מיסודם של הטכניון וחברת נמלי ישראל. מאז, המכון מחזיק במתקני מחקר ייחודיים הממוקמים סמוך למבני הפקולטה. מאז הקמתו שימשו מתקנים אלה את חברי הסגל של הפקולטה לצורך מחקרים בתחומים שונים הנוגעים לאוקיינוגרפיה פיזיקלית. בשנים האחרונות התרחבו תחומי העניין המשותפים וכיום הם כוללים גם תחומים כגון: ביצוע מודלים נומריים מורכבים, מדידות חופיות וימיות, עיבוד נתוני גיאואינפורמטיקה במרחב הימי והחופי, הנדסת תחבורה ימית ועוד. 

===הפקולטה להנדסה חקלאית===
כבר בשנת 1937 נתנו בטכניון קורסים בהנדסה חקלאית. 

בשנת 1953 הוקמה המחלקה להנדסה חקלאית, על ידי וולטר קליי לאודרמילק. המחלקה קיימה לימודים של ארבע שנים, מהם שנה אחת בפקולטה לחקלאות של האוניברסיטה העברית. הלימודים במחלקה כללו ארבעה פרקים: כח ומיכון בכפר, קרקע ומים, חשמל בכפר ובנייני הכפר. בשנת 1959 נקראה המחלקה להנדסה חקלאית על שמו של לאודרמילק. בשנת 1972 יזם פרופ' דן זסלבסקי "מגמה קיבוצית" בפקולטה להנדסה חקלאית. לאור הקיטון במספר הסטודנטים בפקולטה להנדסה חקלאית, היא נסגרה בשנת 2002 ומוזגה כיחידה בתוך המחלקה להנדסה אזרחית.
תעלת הגלים של המכון הישראלי לחקר הנדסה ימית 

====בניין====
ביוני 1964 הונח אבן פינה למבנה הפקולטה להנדסה חקלאית בקריית הטכניון. הבניין תוכנן במקור על ידי הארכיטקט לב, אך תוכנן מחדש בשנת 1965 על ידי פרופ' אבשלום טאו ובנייתו על פי התוכנית של האחרון הושלמה בשנת 1967. בשנים 1984–1985 הוסף לבניין תוספת על פני חזיתו המזרחית.

== קישורים חיצוניים ==

* [https://web.archive.org/web/20140801014529/http://civ.asat.org.il/ אתר ועד הסטודנטים בפקולטה להנדסה אזרחית וסביבתית]
* המכון הישראלי לחקר הנדסה ימית

==הערות שוליים==

קטגוריה:הטכניון: יחידות אקדמיות
קטגוריה:חברות להנדסה אזרחית
מסוק הממונע בכוח האדם

למעלה: שרטוט תאורטי של מסוק המונע בידי אדם, מאת [[לאונרדו דה וינצ'י]]
מסוק הממונע בכוח האדם הוא סוג של כלי טיס המונע בכוח שרירי האדם על ידי לפחות אדם אחד. היכולות של המסוק מוגבלות לשימוש בכח שמופעל על ידי שריריו של האדם שמטיס את המסוק, לרוב על ידי דיווש.

== פרס סיקורסקי ==
משנת 1980 ואילך המלכ"ר האמריקני "האגודה האמריקנית למסוקים" (AHS) עורך תחרות בינלאומית לפיתוח מסוק הממונע בכוח האדם. במסגרת התחרות, אשר פתוחה להשתתפות של יחידים וצוותים מכל רחבי העולם, מובטח פרס בסך 250,000 דולרים למשתתף שיצליח לגרום למסוק המונע בכוח שרירי האדם לרחף לגובה של 3 מטרים במהלך טיסה שתימשך לפחות דקה. עד לחודש יוני 2013 לא הצליח אף אחד מכלי הטיס הניסיוניים שהשתתפו בתחרות לאורך השנים לעמוד בדרישות אלו. ב-13 ביוני 2013 הצליחה קבוצת אירוולו (AeroVelo) מקנדה לעמוד בדרישות פרס סיקורסקי והוא הוענק לה בטקס שנערך ב-11 ביולי 2013.

== היסטוריה ==
דגם המסוק "דה וינצ'י III"
* 10 בספטמבר 1989 – דגם המסוק הניסיוני "דה וינצ'י III" אשר פותח על ידי צוות חוקרים אמריקנים מאוניברסיטת קליפורניה פוליטכניק סטייט, הופך לדגם המסוק הראשון המופעל בכוח שרירי האדם כאשר הוא הוטס במשך 7.1 שניות אשר במהלכם הוא הגיע לגובה של 20 סנטימטרים מעל לקרקע.
* 1994 - צוות חוקרים יפנים מאוניברסיטת ניהון שביפן הצליחו להטיס את דגם המסוק הניסיוני "יוריי I" לגובה של 20 סנטימטרים מעל הקרקע במשך 19.46 שניות.
* 11 במאי 2011 – צוות חוקרים אמריקנים מאוניברסיטת מרילנד הצליחו להטיס את דגם המסוק הניסיוני "גאמרה" (Gamera) מספר סנטימטרים מעל הקרקע במשך 4 שניות.
* 21 ביוני 2012 – צוות חוקרים אמריקנים מאוניברסיטת מרילנד מצליחים להטיס את הדגם המשופר של המסוק הניסיוני גאמרה "גאמרה II" במשך 49.9 שניות.
AeroVelo Atlas}}
* 24 ביוני 2012 – דגם המסוק הניסיוני "אפטורן" (Upturn) הוטס בהצלחה במשך 10 שניות כאשר הוא הגיע לגובה מקסימלי של 0.6 מטרים.
* 28 באוגוסט 2012 – צוות חוקרים אמריקנים מאוניברסיטת מרילנד מצליחים להטיס את הדגם המשופר של המסוק הניסיוני גאמרה "גאמרה II" לגובה של 2.4 מטרים מעל פני הקרקע.
* ב-13 ביוני 2013 הצליחה קבוצת אירוולו (AeroVelo) מקנדה לעמוד בדרישות פרס סיקורסקי והוא הוענק לה בטקס שנערך ב-11 ביולי 2013. הטיסה ערכה 64.11 שניות והמסוק המריא לגובה של 3.3 מטר מעל פני הקרקע.<ref></ref><ref></ref>

== קישורים חיצוניים ==
* [http://vtol.org/hph פרס סיקורסקי - האגודה האמריקנית למסוקים (AHS)] 
* [http://www.wired.com/autopia/2012/09/two-human-powered-copters מאמר ב-wired.com העוסק בניסויי הטיסה של דגם המסוק הניסיוני "גאמרה"] 
* [http://www.youtube.com/watch?v=vYmF7-JWCVA סרטון המתעד טיסת ניסוי בדגם המסוק הניסיוני "דה וינצ'י III"] - פורסם ביוטיוב
* [http://www.youtube.com/watch?v=caHCbuh_Yyc סרטון המתעד טיסת ניסוי בדגם המסוק הניסיוני "יוריי I"] - פורסם ביוטיוב
* [http://www.youtube.com/watch?v=ixXg_tFJjSs סרטון המתעד את טיסת הניסוי בדגם המסוק הניסיוני "גאמרה" שנערכה ב-13 ביולי 2011] - פורסם ביוטיוב
* [http://www.youtube.com/watch?v=g3oUkyMae0c סרטון המתעד את טיסת הניסוי בדגם המסוק הניסיוני "גאמרה II" שנערכה ב-28 באוגוסט 2012] - פורסם ביוטיוב

==הערות שוליים==

קטגוריה:מסוקים
רמי סולימני

רמי סולימני
רמי סולימני (נולד ב-8 באוגוסט 1952) הוא דוקטור לחינוך, מנכ"ל עמותת אשלים בג'וינט ישראל לשעבר וזוכה פרס יושב-ראש הכנסת לאיכות החיים לשנת 1997.

== ביוגרפיה ==
סולימני נולד ב-1952 במעברת קסטינה בקריית מלאכי, שנתיים לאחר שהוריו עלו לישראל מפרס<ref name=":0"></ref>. בבית הספר היסודי לימדו אותו מורות חיילות ובגיל 13 נשלח לפנימיית כנות.<ref></ref>

הוא בוגר תואר ראשון בגאוגרפיה וחינוך, תואר שני בקרימינולוגיה מהאוניברסיטה העברית, ותואר שני במדעי החברה מאוניברסיטת חיפה.

ב-2014 סיים את לימודיו בתוכנית המכללה לביטחון לאומי, ולאחר מכן כתב עבודת דוקטורט במסגרת המרכז לחקר החינוך באוניברסיטת סאסקס בנושא "הובלת שינוי במערכת החינוך". המחקר התפרסם גם כספר.<ref></ref>

== קריירה מקצועית ==
סולימני החל את דרכו המקצועית כמורה לגאוגרפיה והמנהל הראשון של בית הספר מפנה, המרכז לחינוך טכנולוגי לנוער בירושלים. במסגרת התפקיד פיתח מודל עבודה ייחודי לנוער מנותק, שזיכה אותו בשנת 1992 בפרס מטעם הסתדרות המורים. בשנת 2005 התמנה למנכ"ל עמותת "אשלים". במסגרת תפקידו פיתח תוכניות ומודלים חדשניים שזכו להכרה ולהפצה במערכות החינוך והרווחה, ביניהן:
* סביבת חינוך חדשה (סח"ח) – תוכנית לקידום הישגים לתלמידים "תת משיגים".
* הורים וילדים יחד (PACT) – תוכנית לקידום ילדים יוצאי אתיופיה בגיל הרך ומשפחותיהם.<ref name=":0" />
* מוטב יחדיו – תפיסה קהילתית שתורגמה לתוכנית תשתית מערכתית לאוכלוסיות הפגיעות ביותר בחברה (ערבים, חרדים, עולים) ופועלת מאז בעשרות שכונות מצוקה בפריפריה החברתית והגאוגרפית של מדינת ישראל.<ref></ref>
* התחלה טובה – תוכנית הפועלת ב-170 יישובים במסגרת התוכנית הלאומית לילדים ולנוער בסיכון וכוללת מערך ארגוני, פיתוח מקצועי והכשרה ייחודיים בגיל הרך.
*מיזם ההתנדבות הישראלי – הפועל במטרה להרחיב את המודעות, האיכות, הכמות, ההשפעה והנגישות של ההתנדבות הבין-מגזרית בישראל, באמצעות חיזוק ופיתוח תשתיות התנדבות בנות קיימא.
*יתד – תוכנית לאומית לצעירים וצעירות במצבי סיכון.

== פרסים ואותות ==
* פרס יושב-ראש הכנסת לאיכות החיים – על הישגיו בתחום קידום חינוך הנוער בישראל (נובמבר 1997)
* אזרח כבוד של קריית מלאכי (יום העצמאות 2001)
* רשימת 50 אנשי החינוך המשפיעים ביותר בישראל (2012)
* אות יקיר עמותת אפשר – על תרומתו לקידום העבודה החינוכית-סוציאלית למען ילדים ובני נוער בישראל (נובמבר 2014)<ref></ref>

==קישורים חיצוניים==
* [https://web.archive.org/web/20170410050900/http://www.ashalim.org.il/team רמי סולימני] באתר עמותת אשלים.
* רמי סולימני, [https://www.thejoint.org.il/wp-content/uploads/2020/09/גיליון-עט-השדה-17.pdf הדומה והשונה בגישת השוויון וההוגנות להשגת צדק חברתי] (עט השדה, גיליון 17, נובמבר 2016)
* [https://youtu.be/GvPPcVlYtvk דברי ברכה של ד"ר רמי סולימני] ביום עיון של בית הספר לעבודה סוציאלית באוניברסיטת בר-אילן (30 במאי 2012)
* 

== הערות שוליים ==

קטגוריה:מנהלי בתי ספר ישראלים
קטגוריה:מנכ"לים ישראלים
קטגוריה:מורים לגאוגרפיה
קטגוריה:קריית מלאכי: אישים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת סאסקס
קטגוריה:זוכי פרס יו"ר הכנסת
קטגוריה:ישראלים שנולדו ב-1952
הומולוגיה (מתמטיקה)

במתמטיקה, הומולוגיה היא סדרה של חבורות אבליות שאפשר להתאים לאובייקטים מסוימים. ההומולוגיה <math>H_i(X)</math> של האובייקט X (כאשר i אינדקס שלם) מחושבת בדרך כלל מתוך קומפלקסי שרשרת <math>\ C(X)</math> (זוהי למעשה הומולוגיה של קומפלקס שרשרת, <math>H_i(X):=H_i(C(X))</math>). בניית הקומפלקס <math> C(X)</math> אינה קנונית, ועם זאת חבורות ההומולוגיה המתקבלות מן הקומפלקס תלויות אך ורק ב-X. בכך עוצמתה של הטכניקה הזו: האפשרות לבנות את קומפלקס השרשרת בדרכים שונות מאפשרת לחשב את חבורות ההומולוגיה, והיא גם מראה שההומולוגיה אינה תלויה בפרטי המבנה של X עצמו, אלא בתכונות "רכות" שלו.

חבורות הומולוגיה אפשר להגדיר עבור אובייקטים שלכאורה אין ביניהם קשר: מרחבים טופולוגיים, חבורות, קומפלקסי שרשרת וכדומה.

את מושג ההומולוגיה אפשר להעשיר על ידי הוספה של מקדמים. לדוגמה עבור מרחב טופולוגי <math>X</math> וחבורה אבלית (או באופן כללי יותר אלומת חבורות אבליות מעל <math>X</math>)
<math>M</math>, ניתן להגדיר את ההומולוגיה <math>H_i(X,M)</math> של <math>X</math> עם מקדמים ב-<math>M</math>. באופן דומה ניתן להגדיר הומולוגיה של חבורה <math>\Gamma</math> עם מקדמים בהצגה <math>M</math> של <math>\Gamma</math>.

בדרך כלל אפשר להגדיר את ההומולוגיה כפונקטור הנגזר.

==ראו גם==
===סוגים של הומולוגיות===
* הומולוגיה של קומפלקס שרשרת
* הומולוגיה של מרחב טופולוגי
* הומולוגיה של חבורה
* הומולוגיה של אלומה

===משגים קשורים===
* אלגברה הומולוגית
* קוהומולוגיה
* פונקטור נגזר
* הומוטופיה

==קישורים חיצוניים==

* 
* 
* 

קטגוריה:אלגברה הומולוגית
קטגוריה:טופולוגיה אלגברית
ויסנטה גואיטה

ויסנטה גואיטה פאנדרו (בספרדית: Vicente Guaita Panadero; נולד ב-18 בפברואר 1987) הוא כדורגלן ספרדי המשחק בעמדת השוער בקבוצת סלטה ויגו מלה ליגה.

==קריירת כדורגל==
גואיטה, נולד בטורנט שבוולנסיה, וגדל מחלקת הנוער של ולנסיה. בעונת 2008/2009 גואיטה קודם לקבוצה הבוגרת של ולנסיה בשנת 2008 בעקבות פרישתו של סנטיאגו קניסארס.
וכאשר כשטימו הילדברנד הודח מהסגל על ידי המאמן אונאי אמרי הוא מילא את מקומו.
גואיטה ערך את הופעתו הבכורה בקבוצה הבוגרת ב-2 באוקטובר 2008 במסגרת הליגה האירופית בניצחון 1–2 על מאריטימו. אבל לאחר חתימת סזר סאנצ'ס הוותיק מטוטנהאם במהלך העונה, והתאוששותו של רנאן בריטו הוא נשאר כשוער שלישי עד תום העונה.
בעונת 10–2009 לאחר שסזר סאנצ'ס חידש את החוזה שלו בשנה נוספת, והחתמתו של מיגל אנחל נדאל ממיורקה גואיטה והצטרף בהשאלה לרקראטיבו ולבה.
בחודשי נובמבר ודצמבר 2010 הודות לפציעות של סזר סאנצ'ס ומיגל אנחל נדאל גואיטה שיחק במספר משחקים בעמדת השוער בוולנסיה, ובעיקר בלט בניצחון 1–2 נגד אלמריה בליגה הספרדית ובתיקו 1-1 נגד מנצ'סטר יונייטד במסגרת הליגה האירופית.
ב-2 באפריל 2011 הוא סבל את מאובדנו של אביו כתוצאה מהתקף לב (היה רק בן 46) ועל ידי הנחיית המאמן אונאי אמרי סזר סאנצ'ס הוחזר לעמדת השוער.

בשנת 2014 חתם בחטאפה. ב-24 באוגוסט ערך את הופעתו הבכורה בחטאפה בהפסד 1–3 לסלטה ויגו. ב-9 ביוני 2018 חתם גואיטה לשלוש שנים בקריסטל פאלאס. ב-1 בספטמבר 2023 חזר לספרד וחתם לשנתיים בסלטה ויגו.

==תארים==
;אישיים
* בשנת 10–2009 זכה בפרס ריקרדו זאמורה במסגרת הליגה הספרדית השנייה

==קישורים חיצוניים==

* [http://www.ciberche.net/histoche/jugadores/19?pid=730&show_all=1 סטטיסטיקות בקריירה]

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:כדורגלני ולנסיה
קטגוריה:כדורגלני רקראטיבו ולבה
קטגוריה:כדורגלני חטאפה
קטגוריה:כדורגלני קריסטל פאלאס
קטגוריה:כדורגלני סלטה ויגו
קטגוריה:ולנסיה: כדורגלנים
קטגוריה:ספרדים שנולדו ב-1987
פוקה-וולף

פוֹקֵה-ווּלף (בגרמנית: Focke-Wulf Flugzeugbau - "פוקה-וולף ייצור מטוסים") הייתה חברה גרמנית לייצור כלי טיס אזרחיים וצבאיים, לפני ובמשך מלחמת העולם השנייה.

החברה הוקמה בברמן, ב-24 באוקטובר 1923, בשם "ברמן בניית מטוסים" על ידי הנריך פוקה, גאורג וולף ווורנר נאומן, ושמה הוחלף ל"פוקה-וולף ייצור מטוסים" כמעט באופן מיידי.

בשנת 1964, התמזגה החברה יחד עם חברה אחרת בשם "Weser Flugzeugbau" ("ווסר ייצור מטוסים") כדי ליצור חברה חדשה בשם "Vereinigte Flugtechnische Werke" ("מפעלי טכניקת־טיסה מאוחדים") אשר גם היא התמזגה בהמשך, לתוך "מסרשמיט־בולקוב־בלום" .

== דגמים של מטוסים ==
פוקה-וולף Fw 190,

פוקה-וולף Fw 200 

פוקה-וולף Ta 152Fw 190 מתוצרת החברה]]


==קישורים חיצוניים==

קטגוריה:יצרני מטוסים
קטגוריה:יצרני מטוסים גרמניים
ג'ון ריי (כלכלן)

ג'ון ריי (באנגלית: John Rae; 1 ביוני 1796 – 12 ביולי 1872) היה כלכלן, מורה ורופא סקוטי-קנדי, מחבר הספר "גילוי דעת על מספר עקרונות חדשים בנושא כלכלה פוליטית".

== ביוגרפיה ==
ג'ון ריי נולד ב-1 ביוני 1796 בסקוטלנד. למד מתמטיקה ורפואה באוניברסיטאות אדינבורו ואברדין. בהיותו בן 26 היגר לקנדה מסיבות כלכליות ועבד כמורה בעיירות קטנות. בתקופה זו נפטרה אשתו ממחלה. ב-1834 עבר לבוסטון ואחר כך לניו יורק, ועבד גם שם כמורה. ב-1849 עבר לקליפורניה, סבל מעוני וממלריה, ושנתיים מאוחר יותר היגר להוואי. בהוואי עסק במגוון עבודות, בהן רפואת שיניים וגאולוגיה, וכתב מספר מאמרים על הגאולוגיה וההיסטוריה של איי הוואי. 

ספרו "גילוי דעת על מספר עקרונות חדשים בנושא כלכלה פוליטית" (1834) לא זכה להכרה אקדמית בזמנו. ריי הושפע בכתיבתו מרעיונותיהם של אדם סמית ודייוויד יום. הרעיון המרכזי בספר היה כי בשל התפוקה השולית הפוחתת של ההון, צמיחה כלכלית יכולה לבוא רק בעקבות חידושים טכנולוגיים. הספר השפיע על כלכלנים נודעים בעולם רק לאחר מותו, בהם אירווינג פישר, אויגן פון בהם-באוורק וג'ון סטיוארט מיל.

ריי חזר לניו יורק ב-1871 ומת שם שנה מאוחר יותר.

==ספרו==
<div class="mw-content-ltr">
* John Rae (1834), Statement of Some New Principles on the Subject of Political Economy. Boston: Hillard, Gray, and Co. ([http://socserv2.socsci.mcmaster.ca/~econ/ugcm/3ll3/rae/newprin.html קישור לטקסט המלא של הספר] )
</div>

== קישורים חיצוניים ==
* 

קטגוריה:בוגרי אוניברסיטת אדינבורו
קטגוריה:כלכלנים קנדים
קטגוריה:כלכלנים אמריקאים
קטגוריה:מהגרים לקנדה
קטגוריה:רופאים בריטים במאה ה-18
קטגוריה:רופאים בריטים במאה ה-19
קטגוריה:בריטים שנולדו ב-1796
קטגוריה:בריטים שנפטרו ב-1872
ברכיוזאוריים

שלד של [[ג'ירפטיטאן]]
ברכיוזאוריים (שם מדעי: Brachiosauridae) היא משפחה של דינוזאורים זאורופודים מהענף מקרונריה.
== מאפיינים ==
הברכיוזאוריים ("לטאות זרוע") היו דינוזאורים גבוהים וכבדים, בהם הרגליים הקדמיות גדולות יותר מהאחוריות. ראשיהם היו דמויי קופסה ובעלי נחיריים גדולים. במשפחה זו נמצא הברכיוזאורוס (26 מטר, 28-43 טון) ששנים נחשב לזאורופוד הגדול ביותר הידוע משרידים שלמים והיה נפוץ בארצות הברית. הגדול במשפחה זו הוא הזאורופוסידון (30-34 מטר, 50-60 טון) שהתנשא לגובה של 17 מטרים. הברכיוזאוריים חיו בתור היורה ובקרטיקון תחתון בתקופת זמן שהשתרעה בין 157 ל-100 מיליון שנה לפני זמננו. הם חיו באמריקה הצפונית, אפריקה וייתכן שגם באסיה.

הברכיוזאוריים היו זאורופודים. כמו שאר בני האינפרא-סדרה, הם היו אוכלי צמחים ונעו על כל ארבע רגליהם. בשונה משאר הזאורופודים, רגליהם הקדמיות היו גדולות יותר מרגליהם האחוריות, דבר שהעניק להם את שמם "לטאות זרוע". צוואריהם היו ארוכים וככל הנראה היו זקופים כלפי מעלה, דבר שאיפשר להם להגיע לצמרות העצים וגבוה יותר מזאורופודים אחרים. ראשיהם היו מרובעים יחסית, ונחירי אפיהם היו גדולים. שיניהם היו בצורת כפית וחזקות יותר משיני זאורופודים פרימיטיביים יותר וכן משיני הדיפלודוקיים (האחרונים היו נפוצים מאוד בתור היורה) ויכלו לטפל בצמחייה קשה יותר.

== סוגים במשפחה ==
* אירופזאורוס (Europasaurus)
* ג'ירפטיטאן (Giraffatitan)
* ברכיוזאורוס (Brachiosaurus)
* אבידוזאורוס (Abydosaurus)
* צדארוזאורוס (Cedarosaurus)
* וננוזאורוס (Venenosaurus)
* לוסוטיטן (Lusotitan)
* דאאנוזאורוס (Daanosaurus)
* סונורזאורוס (Sonorasaurus)
* זאורופוסידון (Sauroposeidon)
* Duriatitan
* Padillasaurus?
* Soriatitan
* Vouivria

==קישורים חיצוניים==

קטגוריה:בעלי חיים שתוארו ב-1904
קטגוריה:טקסונים שתוארו בידי אלמר ס. ריגס
*
קטגוריה:ערכים שבהם תבנית בריטניקה אינה מתאימה
דיאלוג עם הזמן

מנהרת השאלות
דיאלוג עם הזמן הוא שם תערוכה בנושא זקנה המודרכת על ידי מבוגרים - 'צעירים ברוחם'. מטרת התערוכה היא העלאת המודעות וההבנה לגבי חיי המבוגרים. מלבד התערוכה דיאלוג עם הזמן, בדומה ל"דיאלוג בחשכה" העוסק בעוורים, ו"הזמנה לשקט" העוסק בלקות שמיעה, הוא גם עסק חברתי היוצר מקומות עבודה עבור עשרות אנשים מבוגרים בארץ. התערוכה קיימת במוזיאון הילדים בעיר חולון.

במהלך התערוכה מוביל מדריך מבוגר (70 פלוס) קבוצה קטנה (בדרך כלל עד 12 איש) של מבקרים דרך מתחם הבנוי ממספר חדרים, כשכל חדר מלמד רעיון אחר: מנהרת שאלות, החדר הצהוב, מועדון הזקנה, זקנה יפה, גילנות, טריוויה, חדר הדמויות והסלון בו המבקרים והמדריך יושבים יחד סביב שולחן עגול מנתחים את הביקור ומסיקים מסקנות. משך הסיור כשעה וארבעים דקות.

== גלריית תמונות ==
<gallery>
PikiWiki Israel 45994 Childrens museum in Holon.JPG|בניין "דיאלוג עם הזמן"
צילום לפני כניסה.jpg|צילום לפני הכניסה לתערוכה
חדר זקנה יפה.jpg|בחירת זיקנה יפה
הורים ילדים ונכדים .jpg|מפגש הורים ילדים ונכדים
</gallery>

==קישורים חיצוניים==
* 
* [http://www.childrensmuseum.org.il/template/?pid=26 האתר של התערוכה]
* [http://www.childrensmuseum.org.il/pages/childrens_activity/time/activities.aspx פעילויות במסגרת דיאלוג עם הזמן]
* 

קטגוריה:ישראל: תערוכות
קטגוריה:זקנה
קטגוריה:מוזיאון הילדים חולון
שורון

שורון (באנגלית: lined paper stencil) הוא מוצר המאפשר כתיבת שורות בצורה ישרה. בעבר שימש השורון לכל אדם שרצה לכתוב בשורה ישרה כשלא היה נמצא ברשותו דף עם שורות. או כשרצה לכתוב בשורות ישרות על דף מהודר יותר בו לא מופיעות שורות. בשביל הרבה מבוגרים חפץ זה הוא נוסטלגיה.
כיום משמש מוצר זה בעיקר בשביל עיוורים כסיוע לכתוב בשורה ישרה למרות שאינם יכולים לראות שורות.

תיאור המוצר בעבר היה ניתן להשיג מספר גדלים של ה'שורון' בהתאם לגודל ומספר השורות הרצוי. כיום קיימות שתי וריאציות שניתנות להשגה:
1) גיליון פלסטי קשיח, שגודלו 21 x 27 ס"מ,
בעל 13 פתחים המקבילים למרווחי שורות
סטנדרטיים.
2) לוח פלסטי, שבצידו מסילה, עליה נע אנכית
סרגל, הניתן לקיבוע באמצעות סגר בצורת
פרפר. הסרגל מתוח לכל רוחב הקרש ובמרכזו
פתח בצורת שורה סטנדרטית. על הסרגל נעה
אופקית רצועת פלסטיק, הניתנת לקיבוע
.באמצעות וו, ומשמשת לקביעת שוליים.

אופן השימוש 1) יש להניח את הגיליון על גבי דף נייר
כך שהשורות יהיו מקבילות לשוליו העליונים
והתחתונים, ולכתוב בעט או בעיפרון בתוך
הפתחים, המשמשים גבולות עליונים ותחתונים
לכתב.
2) משחילים את הדף מתחת לסרגל ותופסים אותו
באמצעות אטב, המצוי בראש הקרש. מקבעים את
הסרגל בו רוצים לכתוב את השורה, מקבעים את
רצועת השוליים וכותבים בתוך הפתח. כאשר
רוצים לעבור לשורה הבאה יש צורך בפתיחת
הסוגרים וקיבועם שנית במקומות הכתיבה
המבוקשים.

==קישורים חיצוניים==
*[http://www.nostal.co.il/Site.asp?table=Terms&option=single&serial=4404&subject=%E4%E1%E5%E9%E3%F2%ED%20%F9%EC%F0%E5&portal=%F9%E5%F0%E5%FA שורון באתר נוסטלגיה אונליין]

קטגוריה:אמצעי כתיבה
קרב מנפו

קרב מנפו (בהונגרית: Ménfő; בגרמנית: Menfö) היה קרב פרשים בין כוחות האימפריה הרומית הקדושה בראשות היינריך השלישי לבין ההונגרים בראשות מלכם שמואל אבא, מלך הונגריה. הקרב התקיים ב-5 ביולי 1044 ליד העיר גיור שבהונגריה והסתיים בניצחון גרמני, לאחריו הוצא אבא להורג והיינריך המליך תחתיו את פטר אורסאולו, תוך שהונגריה מאבדת את עצמאותה לזמן קצר (ב-1052 שבה הונגריה לעצמאותה לאחר עלייתו לשלטון של אנדרש הראשון).

== רקע ==
אחת הבעיות העיקריות של הקיסרות הרומית הקדושה הייתה האיום שהציבה ממלכת הונגריה החזקה והעצמאית על גבולות הקיסרות בעיקר על ידי פשיטות וחירחור מרידות בבוהמיה ושוואביה. לאחר מותו של אישטוון הראשון, מלך הונגריה ב-1038, נותרה הממלכה ללא יורש. מלך הונגריה פטר אורסאולו ניסה להתקרב לקיסרות, אך הוא הודח עד מהרה וב-1041 עלה על כס ממלכת הונגריה אבא שמואל ופטר נמלט לחצרו של היינריך. לאחר מספר מלחמות-גבול מוגבלות בבוואריה, הכריז היינריך ב-1042 מלחמה על הונגריה ופלש אליה בראש חיל גדול. למרות הצלחה בכיבוש מערב הממלכה, היא נותרה עצמאית בראשות שמואל אבא ועד מהרה שבו גם הנחלות שנכבשו במערב אל הכתר ההונגרי.

== הקרב ולאחריו ==
ביולי 1044 שב ופלש היינריך להונגריה, ב-5 לחודש התנגש עם הכוחות ההונגריים ליד גיור. היינריך הפיק לקחים מפלישתו הקודמת והתכונן עתה היטב לחציית הדנובה.

הכוח הגרמני הפולש היה קטן במקצת בהיקפו מזה ההונגרי, אולם הצבא ההונגרי לא היה אחיד וממושמע וכלל אף אצילים שהיו נאמנים למלך המודח פטר. לפיכך התפרקה ההתנגדות ההונגרית עד מהרה. המלך שמואל ברח מזרחה. יש גרסאות שונות לגבי נסיבות מותו: אחת טוענת שנפל בשבי והוצא להורג יחד עם אשתו ובניו בפקודתם של פטר והיינריך, לפי הגרסה השנייה הגיע בבריחתו לנהר טיסה, שם נרצח בחניקה בתוך מחסן על ידי אויבים מקרב המקומיים.

היינריך השיב את פטר לכסאו בסקשפהרוואר ופטר הכריז הומאגיום לקיסר והפך את הונגריה לואסלית של הכתר הגרמני.

==קישורים חיצוניים==

==הערות שוליים==

מנפו
קטגוריה:הונגריה: היסטוריה
קטגוריה:האימפריה הרומית הקדושה
רעידת האדמה בבושהר (2013)

ב-9 באפריל 2013 אירעה רעידת אדמה בדרגה 6.3 בסולם ריכטר במחוז בושהר שבאיראן. כתוצאה מכך נהרגו לפחות 37 בני אדם ונפצעו למעלה מ-850.

==רעידת האדמה==
בשעה 16:22 לפי השעון המקומי באיראן פגעה רעידת אדמה בעוצמה של 6.3 בסולם ריכטר באזור החוף הדרומי במרחק של כ-90 קילומטר מהעיר בושהר. הרעש פגע בעומק של כ-10 קילומטר ובעקבותיו הורגשו עשרות גלי משנה באזור במשך השעה הראשונה שלאחר הרעש. 

באזור מוקד הרעש מצויים כ-50 מקומות יישוב בהם מתגוררים כ-10,000 בני אדם. הסקר הגאולוגי של ארצות הברית העריך כי כ-80,000 איש חוו את הרעש באיראן. דיווחים על רעידת האדמה התקבלו במדינות נוספות במפרץ הפרסי, בהם קטר, בחריין, ערב הסעודית ואיחוד האמירויות הערביות, שם פונו מיושביהם מספר גורדי שחקים.

מושל מחוז בושהר אמר כי תחנת הכוח הגרעינית בבושהר לא נפגעה. הוא הוסיף כי הפעילות בכור נמשכת כרגיל ואין סכנת קרינה לתושבים באזור. על פי פרסומים רשמיים, הכור נבנה באופן שיוכל לעמוד בפני רעידת אדמה בדרגה 8 בסולם ריכטר.

מספר ימים לאחר רעידת האדמה, הורגשה רעידת אדמה בסיסתאן ובלוצ'סתאן.

==קישורים חיצוניים==

==הערות שוליים==

בושהר
2013
קטגוריה:2013 באיראן
יצחק פרידמן (בוהוש, השני)

רבי יצחק פרידמן (כ"ו באייר תרס"ג, 23 במאי 1903 – י"ד באב תשנ"ב, 13 באוגוסט 1992) היה האדמו"ר מבוהוש, הרביעי בשושלת. כיהן באדמו"רות גם בתל אביב ובני ברק. עמד בנשיאות כולל רומניה. כיהן גם באדמו"רות שפיקוב.

==תולדותיו==
נולד בשפיקוב לרבי שלום יוסף פרידמן. אמו הייתה בתו של רבי מרדכי טברסקי, האדמו"ר משפיקוב. לאחר מלחמת העולם הראשונה, נשאר אביו האדמו"ר היחידי לבית רוז'ין תחת השלטון הרוסי וחסידי רוז'ין שחיו תחת השלטון הרוסי נסעו אליו. 

בשנת תר"פ קיבל היתר הוראה מהרב יהודה לייב צירלסון. באותה שנה התפרצה מגפת טיפוס באזור, והוריו נפטרו בהפרש של שבועיים, בסוף שבט ובפורים. הוא עצמו גם חלה, ולא יכול לשבת שבעה על הוריו.

לאחר שנרפא, הוכתר לממלא מקום אביו בעודו רווק, לצד אחיו רבי דוד, שכיהן בפלוישט הרומנית. לאחר מספר חודשים, החלו רדיפות מצד הרוסים נגד היהודים ובפרט נגד המנהיגים, והוא נמלט וחזר לבוהוש הרומנית, שם גדל אצל דודו רבי מנחם מנדל פרידמן, לימים האדמו"ר מבוהוש. בשנת תרפ"ד נישא ליוכבד פייגא, בתו של דודו רבי מנחם מנדל.

בשנת תר"צ עבר לבוקרשט שם כיהן כאדמו"ר למעט החסידים שהתגוררו בה. בזמן מלחמת העולם השנייה, עת יהודים רבים נמלטו לבוקרשט, פתח את ביתו לציבור, והסתכן בחייו עקב זאת. בשנת תש"ג נפטר חותנו, וחסידי בוהוש התלכדו סביבו. בי"ד באייר תשי"א עלה לארץ ישראל עם אשתו ובתו והתיישב בתל אביב, כשאר אדמו"רי רוז'ין ופתח בית כנסת בשדרות רוטשילד. הוא היה אוהב ישראל וארץ ישראל. נהג ללכת ביום העצמאות לתפילת שחרית בבית הכנסת הגדול. בשנת תשל"ב פתח כולל אברכים בבית מדרשו בתל אביב (לימים עבר הכולל לבני ברק). בשנת תשמ"ה פתח את ישיבת בוהוש בבני ברק. בשנת תשמ"ז עבר לבני ברק שם כבר היה בית כנסת של חסידי בוהוש. 

נפטר בזמן שהותו בארוזה, שווייץ. גופו הועלה לקבורה לבית הקברות נחלת יצחק בגבעתיים בחלקת אדמו"רי רוז'ין.

בתו היחידה, שיינדל שרה דבורה (1936 - 23 ביולי 2023), נישאה לרב ישראל שלום יוסף פנחס פרידמן, בנו של רבי יעקב דוד פרידמן, האדמו"ר מפשקאן ובן דודם של אביו וחותנו של רבי יצחק. להם שני ילדים, רבי יעקב מנדל פרידמן, ממלא מקום סבו באדמו"רות, ויהודית מלכה, אשת רבי צבי רבינוביץ, האדמו"ר מביאלא רמת אהרן ומחבר הספר "עיוני הלכות" (שלושה חלקים).

== דעותיו ==
הוא היה ידוע כבעל השקפה אוהדת לציונות, בין היתר ביום העצמאות היה נוהג להגיד הלל ולערוך טיש שהתנהל כאירוע חסידי לכל דבר, עם שירים, מזמורים ודברי תורה מפי הרבי. בדבריו ציין הרבי את המקובל בידינו שמזמור "למנצח בנגינות" (תהילים סז), המכיל 49 מילים, מכוון ל־49 ימי ספירת העומר. בהתאם לכך, המילה השייכת ליום ה' אייר היא "יִשְׂמְחוּ", כפי שמופיע בסידורים. מכאן רמז לחובת השמחה ביום זה. בנוסף בחזית ביתו של הרבי מבוהוש נתלה דגל המדינה. כמו כן בגלויה ששלח לבן משפחתו לקראת יום העצמאות 1958, כתב "אנא בואו לבקרנו במלאת עשר שנים למדינתנו", וחתם את דבריו בברכת "מועדים לשמחה"<ref></ref><ref></ref>.

==קישורים חיצוניים==
* 
* ישראל שפירא [https://www.kikar.co.il/hasidism/431183 ה"קנאות" של האדמו"ר מבוהוש רבי יצחק פרידמן זצוק"ל] באתר כיכר השבת

==הערות שוליים==

יצחק
קטגוריה:אדמו"רים ישראלים
קטגוריה:רבנים רומנים
קטגוריה:תל אביב-יפו: רבנים
קטגוריה:בני ברק: אדמו"רים
קטגוריה:זוכי פרס הרב אונטרמן
קטגוריה:אישים הקבורים בבית הקברות נחלת יצחק
קטגוריה:משפחת הגר
קטגוריה:ישראלים שנולדו ב-1903
קטגוריה:ישראלים שנפטרו ב-1992
עיצור כפוף, מקיש

עיצור כפוף, מקיש הוא צליל עיצורי המצוי בשפות מדוברות מעטות. סימן ה-IPA לעיצור הוא /ɽ/, ובמערכת X-SAMPA הוא נכתב כ-`r. דוברי יפנית ידועים בשימושם בו (ובאלופונים נוספים), דבר הגורם לאי־הבחנה בין עיצורים מסוג רי"ש ולמ"ד.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| האוסה
| bara
| [bəɽa]
| 'משרת'
| באלפבית ערבי נכתב עם ر
|-
| הינדי
| बड़ा
| [bəɽɑː]
| 'גדול'
|-
| יפנית
| さようなら sayōnara
| 
| 'להתראות'
|-
| נפאלית 
| तह
| [bʱaɽa]
| 'שכירות'
|-
| נורווגית 
| rowspan=2 | blad
| rowspan=2 |[bɽɑː]
| rowspan=2 | 'עָלֶה'
|-
| שוודית
|}

==ראו גם==

קטגוריה:עיצורים
נשיא קניה

נשיא קניה (באנגלית: President of Kenya) הוא ראש המדינה של הרפובליקה של קניה.

ב־12 בדצמבר 1963 קיבלה קניה עצמאות מהממלכה המאוחדת. במשך שנה מיום הקמתה הייתה אליזבת השנייה מלכת קניה, ומלקולם מקדונלד היה המושל הכללי של המדינה. ב־1964 חדלה קניה להיות ממלכה בחבר העמים הבריטי, ומשרת המושל הכללי בוטלה. מ־12 בדצמבר 1964 מכהן בראש המדינה נשיא.

לצד הנשיא מכהן סגן נשיא. משנת 2013 שונה התואר למשנה לנשיא. המשנה לנשיא הנוכחי הוא ריגאטי גצ'אגואה .

במשך שנים אחדות היה לקניה ראש ממשלה. מ־12 בדצמבר 1963 עד 12 בדצמבר 1964 כיהן ג'ומו קניאטה כראש הממשלה, ומ־17 באפריל 2008 עד 9 באפריל 2013 כיהן ראליה אודינגה בתפקיד.

==נשיאי קניה==
{| class="wikitable" border="1"
|תמונה
|הנשיא
|תחילת הכהונה
|סיום הכהונה
|-
 ג'ומו קניאטה
| 12 בדצמבר 1964
| 22 באוגוסט 1978
|-
 דניאל אראפ מוי
| 22 באוגוסט 1978
| 30 בדצמבר 2002
|-
 מוואי קיבאקי
| 30 בדצמבר 2002
| 9 באפריל 2013
|-
 אוהורו קניאטה
| 9 באפריל 2013
| 13 בספטמבר 2022
|-
 ויליאם רוטו 
| 13 בספטמבר 2022
| מכהן
|-
|}

==קישורים חיצוניים==

*
קרל פרידמן

קרל פרידמן (בהולנדית: Carl Friedman) היה שם העט של קרולינה קלוֹפּ ([http://www.letterenfonds.nl/en/author/84/carl-friedman Carolina Klop]; 29 באפריל 1952 – 27 במרץ 2020), סופרת הולנדית.

== קורות חיים ==
אביה של פרידמן, יואל (Jochel), יליד 1911, רופא במקצועו, נשלח למחנה ריכוז בתקופת מלחמת העולם השנייה. לאחר סיום המלחמה עבד בחברת פיליפס באיינדהובן שבדרום הולנד, בה נולדה קרל פרידמן; לאחר מכן עברה המשפחה לאנטוורפן. פרידמן היא הבת הצעירה במשפחתה ולה שני אחים בוגרים. מגיל צעיר הוטרדה פרידמן מאירועי השואה, ומגיל 15 יצרה לעצמה ארכיון פרטי.

לאחר סיום לימודיה בבית הספר התיכון, עבדה כמתרגמת באנטוורפן, ומאוחר יותר עברה לעיר בראדה הסמוכה, שם עבדה כעורכת בעיתון "De Stem" (The Voice). היא התגרשה לאחר נישואים קצרים ועברה לגור באמסטרדם עם בנה אהרון בשנת 1979.

==יצירתה==
ב-1991 פורסם ספרה הראשון, הנושא אופי אוטוביוגרפי. הספר תורגם לאנגלית בעידוד המו"ל שלה ווטר ואן אורשוט (Wouter van Oorschot), ויצא בשם "Nightfather". בעברית יצא הספר בשם "אבא מן האגדות". הספר זכה להצלחה בינלאומית והוכנס לתוכנית הלימודים בבתי הספר בהולנד. הסיפור מסופר בגוף ראשון ועוסק בחוויות שעבר אביה של פרידמן מנקודת המבט של בת הדור השני לשואה. הוא נכתב ברגישות ובהומור ומבטא את רגש האשמה של בני הדור השני.

בהמשך כתבה פרידמן רומן, "[http://www.lezenvoordelijst.nl/zoek-een-boek/nederlands-15-tm-19-jaar/t/twee-koffers-vol/ Twee koffers vol]" ("שתי מזוודות מלאות"), שפורסם ב-1993. הספר מתאר מפגש בין סטודנטית לפילוסופיה בת 20, "שונאת יהודים" כדבריה, אף על פי שהיא עצמה יהודיה ובת הדור השני לשואה, עם משפחת חסידים באנטוורפן, שם היא עובדת כאומנת. במרכז הספר אהבתה לילד שמחה בן הארבע, שעדיין אינו מדבר. במקביל מתוארים הוריה ניצולי השואה, ובמיוחד האב שמחפש את עברו בדמות שתי מזוודות מלאות בחפצים, ובהן מזכרות ותמונות, שהחביא באנטוורפן במלחמה. במקום בו החביא את המזוודות נבנו בניינים רבי קומות, והאב עסוק בחפירה ובחיפוש, בעוד האם טווה שטיחים אטומים לחלוטין. בשנת 1998 הספר עובד לסרט "Left luggage", (בעברית גם "האומנת"), שזכה בארבעה פרסים בפסטיבל ברלין, בהם פרס "המלאך הכחול". בסרט משתתפים השחקנים מקסימיליאן של, איזבלה רוסליני וחיים טופול.
ش
ב-1996 פורסם קובץ הסיפורים "De grauwe minnaar" (The Gray Lover), שזכה בפרס ספרותי European Aristeion literary prize.

פרידמן פרסמה סיפורים נוספים בכתבי עת ובעיתונים הולנדיים. הנושא שעמד במרכז כתיבתה הוא מלחמת העולם השנייה.

נפטרה ב-27 במרץ 2020.

==ספריה==
* 1991 - Nightfather
* 1993 - The Shovel and the Loom
* 2003 - The Gray Lover: Three Stories

===בתרגום לעברית===
* אבא מן האגדות; מהולנדית: שולמית במברגר, בני ברק: ספרית פועלים, תשס"ב 2002. ("סיפורו של אב שחזר מהמחנות כפי שהוא נשמע באוזניה של בתו הקטנה")

==קישורים חיצוניים==
* 
* [https://www.yadvashem.org/he/education/educational-materials/film-reviews/left-luggage.html "לעולם על תלכי מבלי לומר אני אוהבת אותך", הפעלה חינוכית על הסרט מטען נטוש, על פי ספרה של קרל פרידמן "העט והנול"], באתר יד ושם

==הערות שוליים==

קטגוריה:סופרים יהודים הולנדים
קטגוריה:סופרים יהודים הידועים בשם עט
קטגוריה:סופרות הולנדיות
קטגוריה:הולנדיות שנולדו ב-1952
קטגוריה:הולנדים שנולדו ב-1952
קטגוריה:הולנדיות שנפטרו ב-2020
קטגוריה:הולנדים שנפטרו ב-2020
ז'יבנשי

ז'יבנשי (צרפתית: Givenchy) הוא בית אופנה צרפתי אשר הוקם בשנת 1952 על ידי המעצב אובר דה ז'יבנשי. המותג נמצא בבעלותו של התאגיד LVMH.
==היסטוריה==
ז'יבנשי היה ידוע בסגנונו המודני והנשי שאפיין את עיצוביו. עיצוביו התפרסמו בעיקר בזכותה של השחקנית אודרי הפבורן שלבשה את עיצוביו בסרטים כמו סברינה וארוחת בוקר בטיפאני. בין לקוחותיו המפורסמים של ז'יבנשי נמנים פארה דיבה, בית גרימלדי ומשפחת קנדי שאף לבשה את עיצוביו של ז'יבנשי להלווייתו של ג'ון פיצג'רלד קנדי. ז'יבנשי פרש מעולם האופנה בשנת 1995.

לאחר פרישתו של ז'יבנשי הצליח המעצב ג'ון גליאנו להוביל את בית האופנה להצלחה אך לזמן קצר. לאחר שעיצב עבור בית האופנה רק שתי קולקציות התמנה ב-1997 למעצב הראשי של בית האופנה כריסטיאן דיור. ב-2001 מונה המעצב ג'וליאן מקדונלד למנהל האומנותי של קו האופנה לנשים. בשנת 2005 הועבר הניהול לידיו של המעצב ריקרדו טיסקי. עיצוביו של טיסקי אופיינו במינימליזם ובנטייה לבדים כהים ומראה גותי. עיצוביו של טיסקי זכו לביקורות מעורבות בעולם האופנה. עיצוביו של בית האופנה ז'יבנשי נלבשו על ידי מפורסמים רבים וביניהם רוני מארה ומדונה.

קו בגדי הגברים של ז'יבנשי הושק מחדש בשנת 2005 בהנהגתם של סאביל רואו ואוסוולד בוטנג. בשנת 2009 הועבר קו בגדי הגברים לידיו טיסקי על מנת שיהפוך אותו לשמרני יותר. טיסקי הצליח להביא את קו האופנה למקומות חדשים בעיקר בזכות עבודתו עם קניה וסט.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:חברות צרפתיות
קטגוריה:מותגי אופנה עילית
קטגוריה:LVMH
הניסוי של רדי

[[פרנצ'סקו רדי]]
הניסוי של רדי הוא כינוי לניסוי מפורסם שנערך בשנת 1668 על ידי חוקר הטבע האיטלקי פרנצ'סקו רדי. הניסוי, שהיה אחד מהניסויים החשובים בתולדות הביולוגיה, הפריך את הדעה הרווחת שלפיה היווצרותו של יצור חי היא מחומר דומם (תאוריית הבריאה הספונטנית), וקבע כי מוצאו של החי הוא מהחי. 

== מהלך הניסוי ==
חלק מהניסוי של רדי: צנצנת סגורה בפקק וצנצנת פתוחה
לשם הניסוי, לקח רדי שלוש צנצנות, ובכל אחת מהן הוא שם נתח בשר. את כל אחת מהצנצנות, רדי כיסה בדרך אחרת: את הצנצנת הראשונה הוא השאיר פתוחה, את הצנצנת השנייה הוא כיסה בבד גאזה ואת השלישית הוא אטם בעזרת פקק שעם. ככל הנראה, בניסוי השתמש רדי בכמה צנצנות מכל סוג. לפי השערתו של רדי, אם תאוריית הבריאה הספונטנית היא נכונה, כעבור זמן מה אמורים לחיות רימות בכל אחת מהצנצנות.

לאחר מספר יממות, רדי מצא וראה שבצנצנת הפתוחה ישנו מספר גבוה של זבובים ורימות על נתח הבשר, בצנצנת המכוסה בבד נמצאו מספר מועט ונמוך יותר של רימות ושבצנצנת שנאטמה בעזרת פקק השעם לא נמצאו כלל רימות או זבובים.

תוצאות הניסוי זכו לפרסום רב, פורסמו בספרו "ניסויים בדבר מוצא החרקים" (Esperienze intorno alla generazione degli insetti) וגררו בעקבותיהן ניסויים דומים שהפריכו את תאוריית הבריאה הספונטנית מיסודה.

== ראו גם ==
* פרנצ'סקו רדי

קטגוריה:ביולוגיה: ניסויים
חמאה מזוקקת

חמאה מזוקקת היא סוג שמן בישול, שמופק מחמאה ומכיל פחות מוצקי חלב, חלבונים וסוכר חלב, ביחס לחמאה רגילה. החמאה המזוקקת היא שומן מן החי הניתן לשימור למשך זמן ללא צורך בקירור. 

חמאה מזוקקת מצויה במטבחים רבים בעולם. במטבח התימני, המרוקאי, ובמזרח התיכון, נקראת חמאה זו סאמנה. במטבח האתיופי, חמאה זו נקראת ניטֵר קיבֵה. במטבח ההודי חמאה זו נקראת גהי. 

כדי להכין חמאה מזוקקת מתיכים חמאה רגילה בלי להביאה לרתיחה, מסירים את הקצף הנוצר מעל פני הנוזל, ומקררים אותו. החמאה נפרדת לחומר צלול וחומר עכור. החומר הצלול הוא השומן, ואילו העכור הוא שאריות מוצקי חלב. חמאה מזוקקת עמידה יותר לחום מחמאה רגילה, וניתכת ב-252 מעלות צלזיוס.

==קישורים חיצוניים==

קטגוריה:מוצרי חלב
קטגוריה:חמאה
לילך אריאל

לילך אריאל היא שחיינית עבר ישראלית, אלופת ישראל ושיאנית ישראל בשחייה במשחה היוקרתי ל-100 מטר חופשי. בעלת שתי מדליות מהמכביה העשירית (1977).
 
== ביוגרפיה ==
אריאל נודלה בקיבוץ חפציבה התאמנה בקבוצת השחייה של הפועל העמקים, אצל המאמן אהרן בונה.

===1976===
באליפות ישראל בשחייה באוקטובר 1976 זכתה אריאל בתואר השחיינית המצטיינת של האליפות לפי טבלת הניקוד הבינלאומית לאחר שזכתה במדליית זהב, במשחה ל-100 מטר חופשי והשוותה את השיא הישראלי בתוצאה של 1:04.0 דקות, לפני איריס קרפ (1:04.48 דקות) ואסנת ארליך (1:04.5 דקות) שתיהן מהפועל חולון/בת ים.

===1977===
באליפות ישראל בשחייה הראשונה בבריכת 25 מטר, שנערכה בקיבוץ גבעת חיים איחוד במרץ 1977 זכתה אריאל במדליית זהב במשחה ל-100 מטר חופשי בתוצאה של 1:04.2 דקות.

בתחרות שמונה האומות שנערכה באיסלנד ביולי 1977 קבעה אריאל ביחד עם ענת פרקש, איריס קרפ ואסנת ארליך במשחה שליחות 4x100 מטר חופשי שיא ישראלי חדש של 4:22.0 דקות, שיפור לשיא שניקבע שבוע קודם לכן בקיאסו (4:24.2 דקות).

בתחרות השחייה של המכביה העשירית שנערכה בבריכת השחייה של אוניברסיטת תל אביב ביולי אותה שנה זכתה אריאל במדליית כסף במשחה שליחות 4x100 מטר חופשי, ביחד עם נטע יוסף, איריס קרפ ואסנת ארליך בשיא ישראלי חדש של 4:17.16 דקות ובמדליית ארד במשחה שליחות 4x100 מטר מעורב ביחד עם ליז בוכשטבר, ענת פרקש וקרפ בשיא ישראלי חדש של 4:49.36 דקות. נוסף לכך, היא סיימה במקום שישי במשחה ל-100 מטר חופשי בתוצאה של 1:04.27 דקות. בשלב המקודמות היא קבעה במשחה ל-100 מטר חופשי תוצאה של 1:04.12 דקות. בשלב המוקדמות היא קבעה במשחה ל-200 מטר חופשי, שיא ישראלי חדש של 2:17.40 דקות ובמשחה ל-100 מטר פרפר תוצאה של 1:11.47 דקות.

==משפחה ==
לילך אריאל נשואה למאמן ושופט השחייה ברי אבנר. אחותה הצעירה של אריאל היא קרן רגאל, אלופה ושיאנית ישראל בשחייה.

== קישורים חיצוניים ==

== הערות שוליים ==

קטגוריה:שחייניות חופשי ישראליות
קטגוריה:שחייניות פרפר ישראליות
קטגוריה:אלופות ישראל בשחייה
קטגוריה:חפציבה: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אוריינטציה

מפת מידבא, בראשה [[עבר הירדן (המזרח), באמצעה ים המלח ובתחתיתה ארץ יהודה (המערב)]]
[[מפת הרפורד (בסגנון מפת אורביס טרארום), בה אסיה (מזרח המפה) למעלה, אירופה (צפון־מערב) למטה משמאל ואפריקה (דרום־מערב) למטה מימין]]
אוריינטציה היא מילה ממקור לטיני שמשמעויותיה המודרניות קשורות לכיוון. מקור המילה במילה הלטינית oriens שפירושה הוא זריחה וגם מזרח, ומכאן בשפות האירופיות משמעות המילה Orient היא מזרח. במפות קדומות היה המזרח הכיוון העיקרי שאליו כוונו בדרך כלל המפות, כלומר המזרח היה בראש המפה ושמות המקומות נכתבו בהתאם, כמו למשל במפת מידבא או מפת הרפורד ומפות אורביס טרארום רבות. על מנת להתאים את המפה לעולם, היה צריך לכוון אותה מזרחה, תהליך זה נקרא אוריינטציה. 

עם המצאת המצפן, תפס הצפון המגנטי את הבכורה ומפות כוונו אליו. כיום תהליך כיוון המפה נקרא בעברית הצפנה. למילה אוריינטציה נותרו מגוון שימושים אחרים.
יוחנן השישי

יוחנן השישי (בלטינית: Ioannes VI; 655 – 11 בינואר 705) כיהן כאפיפיור מ-30 באוקטובר 701 ועד מותו ב-11 בינואר 705. יוחנן השישי היה ממוצא יווני, יליד אפסוס שבאנטוליה ושלט בתקופת האפיפיורות הביזנטית. הוא עלה לכס האפיפיור חודשיים לאחר מותו של האפיפיור סרגיוס הראשון.

יוחנן השישי נקבר בבזיליקת פטרוס הקדוש. במהלך כהונתו, הוא סייע לאקסרך תאופילקטוס, שנשלח לאיטליה על ידי הקיסר טיבריוס השלישי, ופעל לשכנעו שלא לפעול באלימות נגד תושבי רומא.

==קישורים חיצוניים==

* 

קטגוריה:אפיפיורים יוונים

קטגוריה:אפיפיורים במאה ה-8
קטגוריה:ילידי 655
קטגוריה:נפטרים ב-705